
	PROIECT REBOUND

Cod: ROMD00762
Contract de grant nr. 120069
Contract Nr. ___ / REBOUND-PR
Obiectul achiziției: Servicii de audit în cadrul proiectului de asistență externă cu titlul „Reinforcing Eastern Border Openness through Unity, Networking and Dialogue – REBOUND”, cod ROMD00762, conform Contractului de grant nr. 120069, finanțat prin Programul INTERREG NEXT VI-A România–Republica Moldova 2021–2027.
Cod CPV: 79212100-4
         septembrie 2026                                                                                                                 mun. Chișinău
Prestator de servicii
Autoritatea contractantă
______________________ reprezentată prin ________________________, care acționează în baza ________________________, denumit în continuare „Prestator”, c/f __________________, pe de o parte, și
Inspectoratul General de Carabinieri

reprezentat prin Comandantul general, Reprezentant legal, dl Dumitru SCURTU, ce activează în baza Hotărârii Guvernului                       nr. 332/2019, denumit în continuare „Beneficiar”,    c/f 1006601000473, pe de altă parte,
ambii (denumiţi(te) în continuare Părţi), au încheiat prezentul Contract referitor la următoarele:

a) Achiziţionarea serviciilor de audit în cadrul proiectului de asistență externă cu titlul „Reinforcing Eastern Border Openness through Unity, Networking and Dialogue – REBOUND”, cod ROMD00762, conform Contractului de grant nr. 120069, finanțat prin Programul INTERREG NEXT VI-A România–Republica Moldova 2021–2027, în continuare „Servicii”, conform procedurii de achiziție aplicabile, în baza Deciziei Grupului de lucru pentru achiziții al Beneficiarului nr. ____ din ______________ 2026.
b) Următoarele documente vor fi considerate părți componente ale Contractului:
· Specificația tehnică (Anexa nr. 1); 
· Specificația de preț (Anexa nr. 2). 

c) În cazul unor discrepanțe sau inconsecvențe între documentele componente ale Contractului, documentele vor avea ordinea de prioritate enumerată mai sus.
d) În calitate de contravaloare a plăților care urmează a fi efectuate de Beneficiar, Prestatorul se obligă prin Contract să presteze Beneficiarului serviciile și să înlăture eventualele deficiențe în conformitate cu prevederile Contractului sub toate aspectele.
e) Beneficiarul se obligă prin Contract să plătească Prestatorului, în calitate de contravaloare a prestării serviciilor, prețul Contractului în termenele și modalitatea stabilite de Contract.
1. Obiectul Contractului

1.1. Obiectul Contractului îl reprezintă prestarea de „servicii de audit” în cadrul proiectului „Reinforcing Eastern Border Openness through Unity, Networking and Dialogue – REBOUND”, cod ROMD00762, denumite în continuare „Servicii”, pe care Prestatorul se obligă să le presteze în conformitate cu prevederile prezentului Contract, Anexa nr. 1 – Specificația tehnică, Anexa nr. 2 – Specificația de preț, precum și cu dispozițiile legale, standardele profesionale și cerințele aplicabile Programului INTERREG NEXT VI-A România–Republica Moldova 2021–2027.
2. Termeni şi condiţii de prestare
2.1. Prestarea Serviciilor se efectuează de către Prestator pentru Perioada I de implementare a proiectului REBOUND, cod ROMD00762, aferentă intervalului 11.06.2026–10.10.2026, conform Specificației tehnice (Anexa nr. 1) și Specificației de preț (Anexa nr. 2), părți integrante ale Contractului.

2.2. Prestatorul va elabora și va prezenta Beneficiarului un raport de audit aferent Perioadei I, în termenul stabilit prin documentația de atribuire, dar nu mai târziu de 10.11.2026. 
2.3. Documentația de însoțire a Serviciilor include:
a) factura fiscală electronică (e-factură, ciclu scurt), care va conține în mod obligatoriu numărul de referință al proiectului de finanțare: Proiect REBOUND, cod ROMD00762, Contract de grant nr. 120069;
b) act de predare-primire a serviciilor, în 2 (două) exemplare originale pentru fiecare perioadă de audit.
c) raportul de audit, prezentat în 2 (două) exemplare originale, în limba română și limba engleză, precum și în format electronic.
2.4. Originalele documentelor prevăzute la pct. 2.3. se vor prezenta Beneficiarului odată cu predarea fiecărui raport de audit, aferent perioadei de implementare corespunzătoare.
3. Preţul şi condiţii de plată

3.1. Preţul Serviciilor prestate conform Contractului este stabilit în lei moldovenești (MDL), fără TVA, fiind indicat în Specificația de preț a Contractului (Anexa nr. 2), și este definitiv, neputând fi revizuit pe durata executării Contractului, cu excepția situațiilor permise de cadrul juridic aplicabil.
3.2. Suma totală a Contractului, fără TVA, se stabilește în lei moldovenești și constituie: __________ MDL (________________________________ lei, ____ bani), fără TVA.
3.3. Achitarea plăţilor pentru prestarea serviciilor se va efectua în lei moldovenești (MDL).
3.4. Metoda şi condiţiile de plată de către Beneficiar vor fi: 

a) Achitarea se va efectua după prestarea Serviciilor și prezentarea documentelor aferente, conform         pct. 2.3.;
b) Termenul de plată este de maxim 30 de zile de la primirea facturii de către Beneficiar în condițiile stabilite mai sus.
3.5. Plăţile se vor efectua prin transfer bancar pe contul de decontare al Prestatorului indicat în Contract.

4. Condiţii de predare-primire

4.1. Serviciile se consideră prestate de către Prestator şi recepţionate de către Beneficiar dacă:

a) cantitatea Serviciilor corespunde informaţiei indicate în Lista serviciilor şi documentele de însoţire conform pct. 2.3. al Contractului;
b) calitatea Serviciilor și conținutul raportului de audit corespund cerințelor stabilite în Specificația tehnică (Anexa nr. 1) și în documentația de atribuire;
c) raportul de audit a fost prezentat în forma, numărul de exemplare și limbile solicitate prin Contract.
4.2. Prestatorul este obligat să prezinte Beneficiarului factura fiscală electronică (e-factură, ciclu scurt), odată cu prestarea Serviciilor, pentru efectuarea plăţii. Pentru nerespectarea de către Prestator a prezentei clauze, Beneficiarul îşi rezervă dreptul de a majora termenul de achitare prevăzut în pct. 3.4. corespunzător numărului de zile de întârziere şi de a fi exonerat de achitarea penalităţii stabilite în pct. 10.3.

5. Standarde

5.1. Serviciile prestate în baza Contractului vor respecta standardele prezentate de către Prestator în propunerea sa tehnică;

5.2. Când nu este menţionat nici un standard sau reglementare aplicabilă se vor respecta standardele sau alte reglementări autorizate în ţara de origine a Serviciilor.

6. Obligaţiile părţilor

6.1. În baza Contractului, Prestatorul se obligă:

a) să presteze Serviciile în condiţiile prevăzute de Contract;
b) să anunţe Beneficiarul după semnarea Contractului, în decurs de 5 zile calendaristice, prin telefon/fax sau mijloace electronice, despre demararea prestării Serviciilor, conform graficului de implementare;
c) să asigure condiţiile corespunzătoare pentru recepţionarea Serviciilor de către Beneficiar, în termenele stabilite, în corespundere cu cerinţele Contractului;
d) să asigure integritatea şi calitatea Serviciilor pe toată perioada de până la recepţionarea lor de către Beneficiar;
e) să respecte obligațiile aplicabile în domeniul mediului, social și al muncii instituite prin dreptul Uniunii, prin legislația națională, prin contractele colective de muncă sau prin convențiile internaționale în domeniul social și al mediului (enumerate în anexa X la Directive 2014/24/UE).
6.2. În baza Contractului, Beneficiarul se obligă:

a) să întreprindă toate măsurile necesare pentru asigurarea recepţionării în termenul stabilit a Serviciilor prestate în corespundere cu cerinţele Contractului;
b) să asigure achitarea Serviciilor prestate, respectând modalităţile şi termenele indicate în Contract.

7. Circumstanțe care justifică neexecutarea Contractului

7.1. Părţile sunt exonerate de răspundere pentru neîndeplinirea parţială sau integrală a obligaţiilor conform Contractului, dacă aceasta este cauzată de producerea unor cazuri de circumstanțe care justifică neexecutarea Contractului (războaie, calamităţi naturale: incendii, inundaţii, cutremure de pământ, precum şi alte circumstanţe care nu depind de voinţa Părţilor).
7.2. Partea care invocă clauza circumstanțelor care justifică neexecutarea Contractului este obligată să informeze imediat (dar nu mai târziu de 10 zile) cealaltă Parte despre survenirea circumstanţelor care justifică neexecutarea Contractului.
7.3. Survenirea circumstanţelor care justifică neexecutarea Contractului, momentul declanşării şi termenul de acţiune trebuie să fie confirmate printr-un aviz de atestare, eliberat în mod corespunzător de către organul competent din ţara Părţii care invocă asemenea circumstanţe.
7.4. În cazul în care în circumstanțele care justifică neexecutarea Contractului, acesta se modifică prin acordul adițional, inclusiv modificarea termenilor de executare, în cazul unei executări ulterioare a Contractului. Când se execută pct. 7.1. și pct.7.3. părțile modifică Contractul prin acord adițional, privind neîndeplinerea parțială sau integrală a obligațiilor, inclusiv modificarea termenilor în cazul suspendării și executării ulterioare a Contractului.

8. Rezoluțiunea

8.1. Rezoluțiunea Contractului se poate realiza cu acordul comun al Părţilor.
8.2. Contractul poate fi rezolvit în mod unilateral de către:

a) Beneficiar în caz de refuz al Prestatorului de a presta serviciile prevăzute în Contract;
b) Beneficiar în caz de nerespectare de către Prestator a termenelor de prestare stabilite;
c) Prestator în caz de nerespectare de către Beneficiar a termenelor de plată a Serviciilor;
d) Prestator sau Beneficiar în caz de nesatisfacere de către una dintre Părţi a pretenţiilor înaintate conform Contractului.

8.3. Partea iniţiatoare a rezoluțiunii Contractului este obligată să comunice în termen de 5 zile lucrătoare celeilalte Părţi despre intenţiile ei printr-o scrisoare motivată.
8.4. Partea înştiinţată este obligată să răspundă în decurs de 5 zile lucrătoare de la primirea notificării. În cazul în care litigiul nu este soluţionat în termenele stabilite, partea iniţiatoare va iniția rezoluțiunea.
8.5. În situația rezoluțiunii din cauza neexecutării/executării parțiale de către Contractant a obligațiilor contractuale, acesta va datora Autorității contractante daune-interese cu titlu de clauză penală în cuantum egal cu valoarea obligațiilor contractuale neexecutate.

9. Reclamaţii

9.1. Reclamaţiile privind calitatea Serviciilor prestate sunt înaintate Prestatorului la momentul recepţionării lor, fiind confirmate printr-un act întocmit în comun cu reprezentantul Prestatorului.
9.2. Pretenţiile privind calitatea serviciilor prestate sunt înaintate Prestatorului în termen de 5 zile de la depistarea deficienţelor de calitate şi trebuie confirmate printr-un certificat eliberat de o entitate independentă neutră şi autorizată în acest sens.
9.3. Prestatorul este obligat să examineze pretenţiile înaintate în termen de 5 zile de la data primirii acestora şi să comunice Beneficiarului despre decizia luată.
9.4. În caz de recunoaştere a pretenţiilor, Prestatorul este obligat, în termen de 5 zile, să presteze suplimentar Beneficiarului cantitatea neprestată a Serviciilor, iar în caz de constatare a calităţii necorespunzătoare să le substituie sau să le corecteze în conformitate cu cerinţele Contractului. 
9.5. Prestatorul poartă răspundere pentru calitatea Serviciilor în limitele stabilite, inclusiv pentru viciile ascunse.
9.6. În cazul devierii de la calitatea confirmată prin certificatul de calitate întocmit de o entitate independentă neutră sau autorizată în acest sens, cheltuielile pentru staţionare sau întârziere sunt suportate de partea vinovată.

10. Obligații privind daunele și penalitățile de întârziere

10.1. Pentru refuzul de a presta Serviciile prevăzute în Contract, Prestatorul achită o penalitate în valoare de 1 % din suma totală a Contractului.
10.2. Pentru prestarea cu întârziere a serviciilor, achită o penalitate în valoare de 0,1 % din suma Serviciilor neprestate, pentru fiecare zi de întârziere, dar nu mai mult de 1 % din suma totală a Contractului. În cazul în care întârzierea depășește 15 zile, Prestatorul prezintă Beneficiarului o explicație în formă scrisă. 
10.3. Pentru achitarea cu întârziere, Beneficiarul achită o penalitate în valoare de 0,1 % din suma serviciilor neachitate, pentru fiecare zi de întârziere, dar nu mai mult de 1 % din suma totală a Contractului.
10.4. Prima zi lucrătoare ulterioară datei ce constituie termenul limită de prestare, precum și, termenul limită de achitare se consideră zi lucrătoare de întârziere. 
10.5. Suma penalităţii calculate Prestatorului conform Contractului poate fi dedusă (reţinută) de către Beneficiar din suma plăţii pentru Serviciile prestate.
10.6. Prestatorul se obligă să despăgubească Autoritatea contractantă în limita prejudiciului creat, împotriva oricăror:

a) reclamații și acțiuni în justiție, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalațiile folosite pentru sau în legătură cu Serviciile prestate, și/sau
b) daune, despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, precum și ale obligațiilor sale conform prevederilor Contractului.

10.7. Prestatorul va despăgubi Autoritatea contractantă în măsura în care este îndeplinită cel puțin una din următoarele condiții:

a) despăgubirile să se refere exclusiv la daunele suferite de către Autoritatea contractantă ca urmare a culpei Prestatorului;
b) autoritatea contractantă a notificat Contractantul despre primirea unei notificări/cereri cu privire la incidența oricăreia dintre situațiile prevăzute mai sus;

10.8. În cazul în care Prestatorul prestează servicii afectate de vicii sau necoforme, iar Autoritatea contractantă optează pentru acordarea unui termen în care Prestatorul să înlocuiască/remedieze deficiențele serviciilor respective, aceasta are dreptul de a percepe penalități de întârziere.

11. Drepturi de proprietate intelectuală

11.1. Orice Rezultat/Rezultate elaborat(e) și/sau prelucrat(e) de către Contractant în executarea Contractului vor deveni proprietatea exclusivă a Autorității contractante, la momentul efectuării plății sumelor datorate Contractantului conform prevederilor Contractului.
11.2. Orice Rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea Contractului vor fi proprietatea exclusivă a Autorității contractante, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală ori industrială.

12. Soluționarea eventualelor divergențe și a litigiilor

12.1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.
12.2. Dacă Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința soluției pe care o întrevăd pentru rezolvarea ei.
12.3. Dacă încercarea de soluționare pe cale amiabilă eșuează sau dacă una dintre Părți nu răspunde în termen la solicitare, oricare din Părți are dreptul de a se adresa în instanţa de judecată competentă potrivit cadrului normativ al Republicii Moldova.

13. Dispoziţii finale

13.1. Părţile contractante au dreptul, pe durata îndeplinirii Contractului, să convină asupra modificării clauzelor Contractului, prin acord adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii Contractului. Modificările şi completările la Contract sunt valabile numai în cazul în care au fost perfectate în scris şi au fost semnate de ambele Părţi.
13.2. Nici una dintre Părţi nu are dreptul să transmită obligaţiile şi drepturile sale prevăzute în Contract unor terţe persoane fără acordul în scris al celeilalte părţi.
13.3. Contractul în cazul în care este semnat electronic, de către ambele părți, acesta este remis prin mijloacele electronice, dar în cazul când Contractul este semnat olografic se întocmește în două exemplare în limba română, câte un exemplar pentru Prestator, Beneficiar.
13.4. Contractul se consideră încheiat la data semnării şi intră în vigoare la data înregistrării la una din trezoreriile regionale ale Ministerului Finanțelor, în cazul în care sursele financiare se alocă din bugetul de stat/bugetul local, sau la data semnării sau la o altă dată ulterioară indicată în acest Contract în cazul în care gestionarea surselor financiare nu se efectuează prin intermediul sistemului trezorerial.
13.5. Contractul este valabil până la 31.12.2026.
13.6. Contractul reprezintă acordul de voinţă al părţilor şi se consideră semnat la data aplicării ultimei semnături de către una din părți.
13.7. Pentru confirmarea celor menționate mai sus, Părțile au semnat prezentul Contract în conformitate cu cerințele Contractului de grant aferent Programului INTERREG NEXT VI-A România–Republica Moldova 2021–2027, pentru proiectul cu titlul „Reinforcing Eastern Border Openness through Unity, Networking and Dialogue – REBOUND” (ROMD00762), Contract de grant nr. 120069.
II. CONDIȚII SPECIALE ALE CONTRACTULUI:
(se vor completa, după caz, în funcție de oferta operatorului economic căruia îi va fi atribuit contractul)
1.1. Prestatorul se obligă să presteze serviciile de audit aferente proiectului „Reinforcing Eastern Border Openness through Unity, Networking and Dialogue – REBOUND”, cod ROMD00762, în strictă conformitate cu prezentul Contract, Specificația tehnică – Anexa nr. 1, Specificația de preț – Anexa nr. 2, Caietul de sarcini și oferta tehnică și financiară acceptată.

1.2. Serviciile de audit vor fi prestate pentru Perioada I de implementare a proiectului: 11.06.2026–10.10.2026, pentru care Prestatorul va elabora și va prezenta un raport de audit. 

1.3. 1Prestatorul va realiza verificarea integrală (100%) a cheltuielilor și veniturilor declarate, precum și verificarea legalității, regularității și eligibilității acestora, în conformitate cu cerințele Contractului de grant și cu regulile aplicabile Programului INTERREG NEXT VI-A România–Republica Moldova 2021–2027. 

1.4. Prestatorul trebuie să dețină, pe întreaga perioadă de executare a Contractului, calitatea de auditor certificat, fiind inclus pe lista auditorilor certificați de Ministerul Finanțelor al Republicii Moldova, și să îndeplinească cerințele privind experiența profesională asumate prin oferta acceptată. 

1.5. În cadrul misiunii de audit, Prestatorul va verifica veridicitatea cheltuielilor și a economiilor declarate, înregistrarea corectă a acestora în evidența contabilă, precum și eligibilitatea și necesitatea acestora pentru implementarea proiectului, în conformitate cu prevederile Contractului de grant și cu regulile aplicabile proiectului. 

1.6. Prestatorul va verifica utilizarea corectă a ratelor de schimb valutar, atunci când este cazul, în conformitate cu regulile aplicabile Programului INTERREG NEXT VI-A România–Republica Moldova 2021–2027. 

1.7. Prestatorul va verifica dacă atribuirea contractelor de bunuri și servicii în cadrul proiectului a fost realizată în conformitate cu normele aplicabile privind achizițiile, inclusiv:

a) Regulamentul (UE) nr. 1059/2021;

b) Regulamentul (UE) nr. 2509/2024;

c) Anexa II – Achiziții publice din Acordul de finanțare dintre Republica Moldova, România și Comisia Europeană. 

1.8. Beneficiarul va asigura Prestatorului accesul la documentele justificative financiare aferente proiectului, inclusiv la evidența contabilă și la platformele electronice relevante, inclusiv JEMS, în măsura necesară executării corespunzătoare a serviciilor contractate. 

1.9. Prestatorul va elabora raportul de audit astfel încât acesta să descrie scopul și procedurile agreate ale angajamentului în detalii suficiente pentru a permite Beneficiarului să înțeleagă natura și aria de aplicabilitate a procedurilor utilizate. 

1.10. Raportul de audit aferent Perioadei I va fi prezentat Beneficiarului până la data de 10.11.2026, în conformitate cu termenul stabilit prin documentația de atribuire.

1.11. Raportul de audit va fi prezentat:

a) în 2 (două) exemplare originale, în limba română și limba engleză;

b) în format electronic;

c) însoțit de factura fiscală și actul de prestare/predare-primire a serviciilor, întocmite conform cerințelor legale și contractuale. 

1.12. Prestatorul va suporta toate cheltuielile necesare executării corespunzătoare a Serviciilor, inclusiv onorariul auditorului, cheltuielile administrative, eventualele deplasări, elaborarea, traducerea, după caz, și prezentarea raportului de audit, precum și orice alte costuri necesare îndeplinirii obligațiilor contractuale. Aceste cheltuieli sunt incluse în prețul Contractului și nu pot fi solicitate suplimentar Beneficiarului.

1.13. Serviciile se consideră prestate și recepționate după verificarea de către Beneficiar a conformității raportului de audit și a documentelor aferente cu cerințele Contractului, ale Specificației tehnice și ale documentației de atribuire.

1.14. În cazul în care raportul de audit sau documentele prezentate conțin deficiențe, neconformități sau necesită clarificări/completări pentru respectarea cerințelor contractuale, Prestatorul este obligat să efectueze remedierile necesare, în termenul comunicat de Beneficiar, fără costuri suplimentare pentru Beneficiar.

1.15. Recepționarea raportului de audit de către Beneficiar nu înlătură răspunderea Prestatorului pentru eventualele erori, omisiuni sau neconformități constatate ulterior și imputabile Prestatorului, în limitele și condițiile stabilite prin Contract și legislația aplicabilă.

1.16. Prestatorul are obligația de a păstra confidențialitatea informațiilor și documentelor la care are acces în cadrul executării Contractului și de a nu utiliza informațiile obținute în alte scopuri decât cele necesare îndeplinirii obligațiilor contractuale, cu excepția cazurilor prevăzute de lege sau solicitate de organismele competente de verificare, control și audit.

1.17. Orice modificare a condițiilor Contractului se va efectua numai prin acordul Părților și numai în condițiile permise de prezentul Contract, de Contractul de grant nr. 120069, de regulile aplicabile Programului INTERREG NEXT VI-A România–Republica Moldova 2021–2027 și de cadrul juridic aplicabil achiziției.

DATELE JURIDICE, POŞTALE ŞI DE PLĂŢI ALE PĂRŢILOR

PRESTATOR
BENEFICIAR
Inspectoratul General de Carabinieri
mun. Chișinău, str. Gh. Asachi, 65A 

telefon: 022-73-93-68, 022-73-93-09

Cod fiscal: 1006601000473

Ministerul Finanţelor - Trezoreria de Chișinău, buget de stat

Adresa băncii: mun. Chişinău, str. C. Tănase, 7

Cod bancar: TREZMD2X

IBAN: 

SEMNĂTURILE PĂRȚILOR
_______________________________________

                                        L.Ş.

Comandant general dl Dumitru SCURTU

________________________________________
                                    L.Ş.
DF a IGC: 

DJPC a IGC:




	Anexa nr. 1

la contractul nr.     / REBOUND-PR
din „    ” septembrie 2026

SPECIFICAŢII TEHNICE

Denumirea serviciilor
Ţara de origine
Prestatorul
Specificarea tehnică deplină solicitată de către autoritatea contractantă
Specificarea tehnică deplină propusă de către ofertant
Standarde de referinţă
Servicii de audit în cadrul proiectului de asistență externă „Reinforcing Eastern Border Openness through Unity, Networking and Dialogue – REBOUND”, cod ROMD00762, Contract de grant nr. 120069, finanțat prin Programul INTERREG NEXT VI-A România–Republica Moldova 2021–2027
Moldova 
Denumirea serviciilor:
Servicii de auditare în cadrul proiectului „Reinforcing Eastern Border Openness through Unity, Networking and Dialogue – REBOUND” – ROMD00762, conform Contractului de grant nr. 120069, finanțat prin Programul INTERREG NEXT VI-A România–Republica Moldova 2021–2027.

Specificarea tehnică deplină solicitată de către autoritatea contractantă:
Obiectul serviciilor: prestarea serviciilor de auditare aferente Perioadei I de implementare a proiectului: 11.06.2026–10.10.2026.

Pentru perioada de implementare menționată, auditorul va elabora 1 (un) raport de audit, în conformitate cu cerințele Contractului de grant și ale documentației aplicabile proiectului. 

Cerințe obligatorii față de auditor:
– Auditorul va realiza verificarea integrală (100%) a cheltuielilor și veniturilor declarate, precum și a legalității și regularității acestora. 

– Auditorul trebuie să fie inclus pe lista auditorilor certificați de Ministerul Finanțelor al Republicii Moldova, având experiență relevantă în auditarea proiectelor europene, în special a celor finanțate prin Programul Interreg NEXT România–Republica Moldova. 

– Auditorul va verifica veridicitatea cheltuielilor și a economiilor declarate, dacă acestea au fost corect înregistrate în evidența contabilă, dacă sunt eligibile și necesare pentru implementarea proiectului, în conformitate cu prevederile Contractului de grant. 

– Auditorul va verifica utilizarea corectă a ratelor de schimb valutar, atunci când este cazul. 

– Auditorul va verifica dacă atribuirea contractelor de bunuri și servicii în cadrul proiectului a fost realizată în conformitate cu normele privind achizițiile aplicabile, respectiv:

a) Regulamentul (UE) 2021/1059;

b) Regulamentul (UE) 2024/2509;

c) Anexa II – Achiziții publice din Acordul de finanțare dintre Republica Moldova, România și Comisia Europeană. 

– În vederea îndeplinirii obligațiilor contractuale, Beneficiarul va permite auditorului accesul la toate documentele justificative financiare aferente proiectului, inclusiv la evidența contabilă și la platformele electronice relevante (JEMS). 

Cerințe privind raportul de audit:
– Raportul de audit va descrie scopul și procedurile agreate ale angajamentului, în detalii suficiente pentru a permite Beneficiarului să înțeleagă natura și aria de aplicabilitate a procedurilor utilizate. 

– Raportul de audit se va prezenta:

a) în 2 (două) exemplare originale, în limba română și limba engleză;

b) în format electronic;

c) însoțit de factura fiscală și actul de prestare a serviciilor, semnate conform legislației în vigoare. 

Perioada auditată:
11.06.2026–10.10.2026
Cantitate:
1 raport de audit
Termen de prestare/prezentare a raportului: 10.11.2026
Reglementări UE aplicabile + cerințe Program Interreg NEXT; 

- Anexa II Achiziții publice; 

- standarde profesionale audit aplicabile

Anexa nr. 2

la contractul nr.      / REBOUND-PR
din „      ” septembrie 2026
SPECIFICAŢIA DE PREȚ

	Cod CPV
	Denumirea serviciilor
	U/M
	Cantitatea
	Preţ unitar (fără TVA)


	Suma (fără TVA)


	Termenul și condițiile de prestare

	Clasificație bugetară (IBAN)

	Servicii de audit în cadrul proiectului de asistență externă „Reinforcing Eastern Border Openness through Unity, Networking and Dialogue – REBOUND”, cod ROMD00762, Contract de grant nr. 120069, finanțat prin Programul INTERREG NEXT VI-A România–Republica Moldova 2021–2027
	

	79212100-4
	Servicii de auditare – Raport de audit Perioada I (11.06.2026–10.10.2026)
	serv.
	1
	
	
	până la  10 noiembrie 2026
	

	
	                                                         TOTAL:

